**Ministru kabineta noteikumu projekta ,,****Grozījumi Ministru kabineta 2016.gada 20.decembra noteikumos Nr.866 „Īstermiņa eksporta kredīta garantiju izsniegšanas noteikumi komersantiem un atbilstošām lauksaimniecības pakalpojumu kooperatīvajām sabiedrībām”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ar Ministru kabineta noteikumu projektu “Grozījumi Ministru kabineta 2016. gada 20. decembra noteikumos Nr. 866 “Īstermiņa eksporta kredīta garantiju izsniegšanas noteikumi komersantiem un atbilstošām lauksaimniecības pakalpojumu kooperatīvajām sabiedrībām” (turpmāk – Noteikumu projekts) paredzēts precizēt Ministru kabineta 2016.gada 20.decembra noteikumos Nr.866 „Īstermiņa eksporta kredīta garantiju izsniegšanas noteikumi komersantiem un atbilstošām lauksaimniecības pakalpojumu kooperatīvajām sabiedrībām” (turpmāk – Noteikumi) noteikto termiņu, līdz kuram šo noteikumu ietvaros iespējams sniegt īstermiņa eksporta kredītu garantijas neatkarīgi no valsts, kurā reģistrēts debitors, kā arī palielināt programmai pieejamā publiskā finansējuma apmēru.Noteikumu projekts saskaņā ar Oficiālo publikāciju un tiesiskās informācijas likuma 7. panta otro daļu stājas spēkā nākamajā dienā pēc tā izsludināšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots pēc Ekonomikas ministrijas iniciatīvas pamatojoties uz Attīstības finanšu institūcijas likuma 12.panta ceturto daļu, lai turpinātu atbalstu saimnieciskās darbības veicējiem, kuri eksportē preces un kuru darbību ietekmē Covid-19 izraisīta krīze, atbilstoši 2021.gada 28.janvāra grozījumiem Eiropas Komisijas pagaidu regulējumā[[1]](#footnote-1). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2021.gada 28.janvārī Eiropas Komisija pieņēma lēmumu izdarīt grozījumus Eiropas Komisijas 2020.gada 19.marta Komisijas paziņojumā “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (2020/C 91 I/01). Ņemot vērā Eiropas Komisijas organizētās sabiedriskās apspriešanas rezultātus, kā arī globālās pazīmes, kas liecina par Covid-19 ilgstošo graujošo ietekmi uz Savienības ekonomiku kopumā, Eiropas Komisija uzskata, ka joprojām pastāv vispārējs pietiekamu privāto spēju trūkums, lai segtu visus ekonomiski pamatotos riskus eksportam uz valstīm no paziņojuma par ĪEKA[[2]](#footnote-2) pielikumā iekļautā nododamo risku valstu saraksta. Šādos apstākļos Eiropas Komisija visus komerciālos un politiskos riskus, kuri saistīti ar eksportu uz paziņojuma par ĪEKA pielikumā uzskaitītajām valstīm (Amerikas Savienotās Valstis, Apvienotā Karaliste, Austrālija, Austrija, Beļģija, Bulgārija, Čehija, Dānija, Francija, Grieķija, Horvātija, Igaunija, Islande, Itālija, Īrija, Japāna, Jaunzēlande, Kanāda, Kipra, Latvija, Lietuva, Luksemburga, Malta, Nīderlande, Norvēģija, Polija, Portugāle, Rumānija, Slovākija, Slovēnija, Somija, Spānija, Šveice, Ungārija, Vācija, Zviedrija)1, līdz 2021. gada 31. decembrim, kas ir arī pagaidu regulējuma piemērošanas termiņa beigas, uzskatīs par uz laiku nenododamiem. Lai turpinātu mazināt Covid-19 pandēmijas izraisītas krīzes negatīvo ietekmi uz Latvijas eksportētājiem, šo grozījumu mērķis ir līdz 2021.gada 31.decembrim (iepriekš - līdz 2021.gada 30.jūnijam) pagarināt termiņu, līdz kuram nododamo risku valstis, kas iekļautas pielikumā Komisijas paziņojumam par ĪEKG pagaidu kārtā tiek noteiktas kā valstis, kuru riski ir nenododami.Akciju sabiedrībai “Attīstības finanšu institūcija Altum” (turpmāk – sabiedrība Altum) 2020.gads no saņemto pieteikumu skaita ir aktīvākais īstermiņa eksporta kredītu garantiju programmas vēsturē. Pieaudzis ne tikai saņemto pieteikumu apjoms, bet arī izsniegto īstermiņa eksporta kredītu garantiju apjoms (visā 2020.gadā izsniegtas jaunas īstermiņa eksporta kredītu garantijas par kopsummu 9.8 milj. EUR (skaits: 121), t.sk., COVID-19 īstermiņa eksporta kredītu garantijas- 5.4 milj. EUR (skaits: 75). Par pastāvošo tirgus nepilnību Latvijā tostarp segmentā uz tradicionāli nododamo risku valstīm (t.i., attīstītajām valstīm) liecina sabiedrības Altum īstermiņa eksporta kredītu garantiju portfeļa struktūras maiņa kopš 2020.gada 17.aprīļa, kad ir paplašinātas programmas iespējas sniegt īstermiņa eksporta kredītu garantijas neatkarīgi no valsts, kurā reģistrēts debitors. 2020.gada beigās īstermiņa eksporta kredītu garantiju programmas portfeļa proporcija – 55% trešās valstis (2019.g.-80%) un 45% ES un daļa OECD valstu (2019.g.-20%). Īstermiņa eksporta kredītu garantiju programmas kopējais portfelis 2020.gada beigās sastāda 14.5 milj. EUR.Lai gan šobrīd vēl nav vērojams zaudējumu atlīdzības izmaksu pieteikumu skaita pieaugums, kas būtu saistīts ar COVID-19 krīzes radīto apstākļu ietekmi, sabiedrība Altum salīdzinoši biežāk saņem maksājumu kavējumu pieteikumus. Līdzīgi arī privātie apdrošinātāji lielāko maksātnespēju vilni sagaida tieši 2021.gada pirmajā pusē.Pieaugot programmas portfelim, kā arī jauno izsniegto garantiju apjomam, lai neierobežotu programmas iespējas turpināt izsniegt jaunas garantijas, ir nepieciešams papildu publiskais finansējums kredītrisku segumam, kas tiek noteikts programmas rādītāju novērtējumā atbilstoši “Attīstības finanšu institūcijas likuma” 12. panta 3. daļai. Īstermiņa eksporta kredīta garantiju programmas īstenošanai izmanto Eiropas Reģionālās attīstības fonda 2007.–2013. gada plānošanas perioda 2.2.1.4.1. apakšaktivitātes "Atbalsts aizdevumu veidā komersantu konkurētspējas uzlabošanai" ietvaros atmaksāto publisko finansējumu 2 030 000 euro apmērā un 2004.–2006. gada Eiropas Savienības fondu plānošanas perioda 2.4.1. nacionālās programmas "Aizdevumi (t. sk. mikrokredīti) komercdarbības uzsākšanai" ietvaros atmaksāto publisko finansējumu 470 000 euro apmērā. Papildus programmas īstenošanai novirzāms 1 milj. *euro* no Eiropas Reģionālās attīstības fonda 2007.–2013. gada plānošanas perioda 2.2.1.4.1. apakšaktivitātes "Atbalsts aizdevumu veidā komersantu konkurētspējas uzlabošanai" ietvaros atmaksātā publiskā finansējumaSaskaņā ar Eiropas Komisijas lēmumā[[3]](#footnote-3) minēto vispārējs kopējais maksimālais valsts finansējums īstermiņa eksporta kredīta garantijām ir 2.5 m EUR ar iespēju to palielināt līdz 5m EUR programmai kopumā, un par to nebūtu nepieciešams atsevišķs paziņojums vai saskaņojums ar Eiropas Komisiju, proti, papildu publiskā finansējuma līdz 2.5m EUR piešķiršana programmai būtu īstenojams esošā lēmuma ietvaros[[4]](#footnote-4).Sagaidāms, ka preču eksporta norises uzturēs mazāki piegādes ķēžu pārrāvumi nekā Covid-19 pandēmijas sākumposmā, kā arī Latvijas preču eksporta struktūra. Pašreizējās krīzes laikā veiksmīgi turpinājies pārtikas produktu eksports, un gaidāma arī pieprasījuma noturība kokmateriālu un elektronikas tirgos.[[5]](#footnote-5) Vienlaikus joprojām pastāv nedrošība un neziņa, kas saistīta ar COVID-19 saslimstības turpmāku attīstību un vakcīnu pieejamību nākotnē, un kas saistīti ar ierobežojumu saglabāšanu gan Latvijā, gan Latvijas eksportētāju debitoru reģistrācijas valstīs.Dominējošās eksporta valstis Eiropas Savienības un daļas OECD valstu grupā 2020.gada beigās bija Lielbritānija, Lietuva, Itālija, Šveice, Vācija, Igaunija, Norvēģija, savukārt trešo valstu grupā - Krievija, Baltkrievija, Ukraina, Moldova. Īstermiņa eksporta garantijas tiek izmantotas gan jau ilglaicīgiem eksporta partneriem (pircējiem), gan arī tiek meklēti jauni darījumu partneri un vēl neapgūtas tirdzniecības zonas, t.i., eksportētāji diversificē savus eksporta portfeļus. Lai turpinātu mazināt Covid-19 pandēmijas izraisītās krīzes ietekmi uz Latvijas eksportētājiem, Ekonomikas ministrija ir izstrādājusi šo Noteikumu projektu:1. iekļaujot Pagaidu regulējumā veiktos grozījumus par termiņa pagarinājumu, līdz kuram garantijas var sniegt par debitoru parādiem neatkarīgi no debitoru valsts (noteikumu projekta 3. punkts). Šie grozījumi atļaus turpināt sniegt atbalstu Latvijas eksportētājiem, sniedzot garantijas par to eksporta darījumiem un mazinot debitoru valstu komerciālos un politiskos riskus.2. palielinot programmai piešķirtā publiskā finansējuma apmēru, kā arī konkretizējot publiskā finansējuma izmantošanas nosacījumus (noteikumu projekta 1.punkts), nosakot, ka programmas ieņēmumus var novirzīt īstermiņa eksporta kredīta garantiju programmas īstenošanai.Programmas līdzekļus kā arī ieņēmumus saskaņā ar apstiprināto programmas rādītāju novērtējumu, kas ir sagatavots atbilstoši Attīstības finanšu institūcijas likuma 12.panta trešās daļas prasībām, izmanto atkārtoti īstermiņa eksporta kredīta garantiju programmas īstenošanai tostarp programma finansēšanai garantiju sniegšanai un zaudējumu segšanai, t.i., kredītriska zaudējumu segšanai un nepieciešamo uzkrājumu sagaidāmajiem kredītzaudējumiem izveidošanai un uzturēšanai (pirmie zaudējumi) par visu programmas ietvaros izsniegto garantiju portfeli, kā arī vadības izmaksu, izmaksu kapitāla atdeves/ citu risku segšanai.3. papildus noteikumu projekts paredz tehniski precizēt noteikumu 16.2., 21.2. un 21.3.apakšpunktu, svītrojot vārdus “tai skaitā valsts sociālās apdrošināšanas obligāto iemaksu parāds”. Saskaņā ar likuma “Par nodokļiem un nodevām” 1.pantā iekļautajās terminu definīcijās noteikto termins “nodoklis” ir piemērojams arī valsts sociālās apdrošināšanas obligātajām iemaksām, un kā izriet no 8.panta, kurā tiek uzskaitīti visi valsts nodokļu veidi Latvijas Republikā, valsts sociālās apdrošināšanas obligātās iemaksas arī ir viens no nodokļiem. Līdz ar to, nosakot normatīvajā aktā regulējumu, kas skar Valsts ieņēmumu dienesta administrētos nodokļus, ar nodokļiem ir saprotamas arī valsts sociālās apdrošināšanas obligātās iemaksas.  |
| 3. | Projekta izstrādē iesaistītās institūcijas | Ekonomikas ministrija, sabiedrība Altum. |
| 4. | Cita informācija | Nav  |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji, akciju sabiedrība “Attīstības finanšu institūcija Altum”. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam ir labvēlīga ietekme uz Latvijas eksportētājiem, palīdzot tiem pārvarēt Covid-19 pandēmijas izraisītu krīzi, piedāvājot garantijas, lai samazinātu starptautisko darījumu riskus, kuri ir pieauguši, saskaroties ar nenoteiktību starptautiskajos tirgos.Noteikumu projektam ir labvēlīga ietekme uz ekonomiku kopumā.Sabiedrības mērķgrupām un institūcijām projekta tiesiskais regulējums nemaina tiesības un pienākumus, kā arī veicamās darbības.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav |
| 2. | Atbildīgā institūcija | Nav |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | Projekts šo jomu neskar |
| 3. | Cita informācija | Ar Noteikumu projektu tiek ieviestas šādi Eiropas Savienības paziņojumu nosacījumi:* Komisijas paziņojums par ĪEKG;
* Eiropas Komisijas 2020. gada 19. marta paziņojums "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863);
* Eiropas Komisijas 2021.gada 28.janvāra paziņojums “Piektais grozījums pagaidu regulējumā valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā, un grozījums pielikumā Komisijas Paziņojumam dalībvalstīm par Līguma par Eiropas Savienības darbību 107. un 108. panta piemērošanu īstermiņa eksporta kredīta apdrošināšanai” (C(2021) 564) (turpmāk – Pagaidu regulējums) 2.sadaļas 36.punkts un 3.sadaļa (Noteikumu projekta 2.punkts)
 |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Projekta izstrādē īstenota atbilstoši Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā” 5. punktā 7.4.1 apakšpunktā, proti, sabiedrības pārstāvjiem tika dota iespēja rakstiski sniegt viedokli par Projektu tā izstrādes stadijā.Eiropas Komisijas publiskā konsultācija par īstermiņa eksporta kredīta apdrošināšanas pieejamību no 20.01.2021. līdz 25.01.2021. |
| 2. | Sabiedrības līdzdalība projekta izstrādē | Sabiedrības līdzdalība tiek nodrošināta, ievietojot projektu Ekonomikas ministrijas un Ministru kabineta tīmekļa vietnēs sabiedriskajai apspriešanai - <https://www.em.gov.lv/lv/Ministrija/sabiedribas_lidzdaliba/diskusiju_dokumenti/> |
| 3. | Sabiedrības līdzdalības rezultāti | Nav saņemti iebildumu par projekta virzību |
| 4. | Cita informācija | Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, sabiedrība Altum. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Ekonomikas ministrijas un sabiedrības Altum esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Projekts šo jomu neskar |

Ekonomikas ministrs J. Vitenbergs

Vīza:

Valsts sekretārs E.Valantis

Tetere, 67013044

Dita.Tetere@em.gov.lv

1. *Komisijas paziņojums “Piektais grozījums Pagaidu regulējumā valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā, un grozījums pielikumā Komisijas Paziņojumam dalībvalstīm par Līguma par Eiropas Savienības darbību 107. un 108. panta piemērošanu īstermiņa eksporta kredīta apdrošināšanai” (C(2021) 564 final) (turpmāk – Pagaidu regulējums).* [↑](#footnote-ref-1)
2. *Komisijas Paziņojums dalībvalstīm par Līguma par Eiropas Savienības darbību 107. un 108. panta piemērošanu īstermiņa eksporta kredīta apdrošināšanai ( 2012/C 392/01)* (*turpmāk –paziņojums par ĪEKA).* [↑](#footnote-ref-2)
3. Eiropas Komisijas lēmums par valsts atbalsta saderību ar Eiropas Savienības iekšējo tirgu (SA.47233 (2017/N)) [↑](#footnote-ref-3)
4. Eiropas komisijas 16.12.2020 atbildes uz jautājumiem, kas uzdoti ar Finanšu ministrijas 23.11.2020 vēstuli Nr. 7-3/18 / 6159. [↑](#footnote-ref-4)
5. https://www.bank.lv/lb-publikacijas/zinas-un-raksti/latvijas-bankas-informacija-presei/12357-par-latvijas-bankas-makroekonomiskajam-prognozem-2 [↑](#footnote-ref-5)